**Köszöntő**

Kedves Mindnyájan!

Köszöntelek Benneteket a 2019-es év technikai szemináriumának megrendezése alkalmából.
Korábbi célkitűzéseinknek eleget téve folytatódik az a szeminárium sorozat, amely a hazai mesterek technikai tudásának gyarapításán túl, a tanított anyag egységesítését is hivatott szolgálni.

A 2019. október 26-án megrendezésre kerülő Országos Technikai Szemináriumnak ismét Monor ad otthont, amit ezúton is köszönünk!

Elnökségi döntés értelmében idén az önvédelemé lesz a főszerep. Mivel ebben a témakörben Magyarországon még nem volt taekwon-do szeminárium, ezért biztatnék minden klubvezető mestert, hogy minél nagyobb létszámban delegálják a klubtagokat a rendezvényre.

A szemináriumon meghívott vendégként segítségemre lesz Magyar Attila biztonságtechnikai mérnök (tai jutsu, defendo, krav maga instruktor).

Bízom benne, hogy a képzésekkel továbbra is hozzá tudunk járulni a Ti és Tanítványaitok szakmai fejlődéséhez, tudásotok mélyítéséhez, sikeres előmeneteletekhez.

Üdvözlettel,

Poós Péter, VI. Dan mester

Országos Technikai Főinstruktor

**Tervezett program**

8:00-9:00 Érkezés, regisztráció

9:30-10:00 Köszöntő, szeminárium menete

10:00-11:30 Elméleti rész

11:30-13:00 Gyakorlati rész

13:00-14:00 Ebédszünet

14:00-15:00 Elméleti rész

15:00-17:30 Gyakorlati rész

**Fontos tudnivalók**

Helyszín: Jászai Mari Általános Iskola 2200 Monor, Jászai Mari tér 1.

Időpont: 2019. október 26., szombat

Részvételi alsó övhatár: 6. gup, zöld öv

Részvételi alsó korhatár: betöltött 16 éves életkor

Az Országos Technikai továbbképző Szemináriumon a Magyar ITF Taekwon-do 2017-es őszi közgyűlésének határozata nyomán a részvétel kötelező:

1. minden klubvezető mesternek

2. minden válogatott versenyzőnek

3. minden, az adott évben aktív versenybírónak

4. övfokozattól függetlenül minden, a soron következő Dan-vizsgára jelentkezőnek

Sérülés, vagy betegség esetén dobokba való átöltözés nem szükséges, de az érdekelt személyeknek megfigyelőként a kispadon ülve akkor is részt kell venniük a szemináriumon.

A Szeminárium költsége: 5000.- Ft/fő. Megjelenés tiszta, vasalt dobokban.

Kötelezően hozzatok magatokkal: kesztyű, szuszpenzor, mellvédő, fogvédő, páronként 1 pajzs és gyakorlókés (klubvezető felelőssége), javasoljuk továbbá a melegítőt, váltás tornacipőt, ivóvizet.

*Várunk mindenkit szeretettel Monoron, október 26-án!*